V roku 2018 sa smernicou Európskeho parlamentu a Rady (EÚ) 2018/851 zmenila rámcová smernica o odpade a stanovila sa lehota do 5. júla 2020 na transponovanie jej obsahu do vnútroštátnych právnych predpisov. Táto zmena nemá vplyv na zber údajov štatistiky o odpadoch, na ktoré sa vzťahuje táto správa.

Nariadenie bolo od prijatia niekoľkokrát zmenené. V septembri 2010 došlo k jeho technickej aktualizácii prostredníctvom nariadenia Komisie (EÚ) č. 849/2010, a to najmä s cieľom zaviesť zmenu klasifikácie tokov odpadu (EWC-Stat) a vymedziť činnosti zhodnocovania „recyklácia“ a „spätné zasypávanie“.

V nariadení sa stanovujú štatistické údaje, ktoré musia členské štáty predkladať, a požadovaná kvalita týchto údajov. Vymedzenie pojmov je stanovené v smernici 2008/98/ES o odpade (rámcová smernica o odpade). Členské štáty môžu rozhodnúť o osobitných metódach, ktoré sa majú používať na vypracovanie štatistiky o odpadoch. Môžu tak používať existujúce systémy zberu údajov, čím sa minimalizuje administratívne zaťaženie v súvislosti so zabezpečovaním súladu s nariadením. Nariadenie sa vzťahuje na základné štatistiky, t. j. údaje získané priamo alebo prostredníctvom administratívnych zdrojov, nie odvodené z iných štatistík.

Nariadením Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (ďalej len „nariadenie“) sa vytvára rámec pre vypracovávanie štatistík o odpadoch v Európskej únii. V článku 8 ods. 1 nariadenia sa vyžaduje, aby Komisia každé tri roky predkladala Európskemu parlamentu a Rade správu o vykonávaní nariadenia (okrem prvej správy, ktorá mala byť predložená do piatich rokov od nadobudnutia účinnosti nariadenia). Predchádzajúce správy boli uverejnené v rokoch 2008, 2011, 2014, 2016 a 2020.

V prvom kroku Komisia (Eurostat) do dvoch mesiacov zbežne vyhodnotí predložené údaje a správy o kvalite. V rámci tohto kroku sa validácia údajov zameriava najmä na vnútornú koherentnosť nových údajov a vývoj v priebehu času. Analýza sa vykonáva na veľmi agregovanej úrovni a jej cieľom je zistiť kľúčové zlomy v radoch a potvrdiť, že údaje sú vhodné na uverejnenie. Komisia (Eurostat) následne zašle jednotlivé hodnotiace správy členským štátom. V hodnotiacim správach sa môžu podľa potreby vyžadovať vysvetlenia a/alebo revízie údajov. Komisia (Eurostat) zverejní validované údaje.

Niektoré krajiny oznamujú dôverné údaje, ktoré Komisia (Eurostat) nesmie zverejniť. Tým vzniká potreba dodatočného sekundárneho dôverného zaobchádzania, t. j. nezverejňujú sa ďalšie údaje, aby sa predišlo tomu, že by akýkoľvek používateľ mohol odvodiť alebo vydedukovať dôverné vnútroštátne údaje. S cieľom znížiť podiel údajov, ktoré nemožno zverejniť v dôsledku sekundárneho dôverného zaobchádzania, Komisia (Eurostat) prestala zverejňovať viaceré štatistické agregáty, napríklad pokiaľ o ide rastlinný a živočíšny odpad.

Podobné zlepšenie je viditeľné aj v prípade údajov o spracovaní odpadov. Za referenčný rok 2018 sa nahlásilo len šesť chýbajúcich hodnôt týkajúcich sa spracovania odpadov v porovnaní so 263 chýbajúcimi hodnotami v referenčnom roku 2010.

Počet nenahlásených hodnôt v dotazníkoch, ako aj počet členských štátov a krajín EZVO, ktoré čiastočne nenahlásili niektoré údaje o tvorbe odpadov, sa od referenčného roku 2010 po referenčný rok 2018 značne znížil. Za referenčný rok 2010 nahlásilo chýbajúce hodnoty osem krajín, v referenčnom roku 2018 to však už bola len jedna krajina. Celkový počet chýbajúcich hodnôt sa znížil z 1 668 v referenčnom roku 2010 len na jednu v referenčnom roku 2018.

Údaje na dobrovoľnom základe predložilo aj šesť krajín západného Balkánu. Dve z nich predložili včas úplné súbory údajov a správy o kvalite a jedna predložila včas údaje o vzniku odpadov a spracovaní odpadov. Ďalšie tri krajiny predložili len údaje o vzniku odpadov, a to viac ako dva mesiace po termíne.

Dodržiavanie termínu na podávanie správ v súvislosti so zberom údajov za referenčný rok 2018 sa oproti predošlým rokom nezmenilo. Úplné súbory údajov a správy o kvalite dodalo včas celkovo 22 členských štátov a jedna krajina EZVO. Tri členské štáty predložili niektoré zo svojich údajov menej ako jeden mesiac po termíne. Dva členské štáty a dve krajiny EZVO predložili údaje aj správy o kvalite viac ako mesiac po termíne. Jedna krajina EZVO predložila súbory údajov viac ako šesť mesiacov po termíne.

Údaje a správy o kvalite sa Komisii (Eurostatu) majú predkladať každé dva roky, a to do 18 mesiacov od konca referenčného roka.

·vnútroštátne porovnania vzniku odpadov za každú ekonomickú činnosť s hodnotami z predošlých rokov,

·cezhraničné porovnania údajov za každú ekonomickú činnosť,

·vnútroštátne porovnanie vzniknutých a spracovaných odpadov za každú kategóriu odpadov,

·krížové kontroly údajov o odpadoch, ktoré sa získali na základe iných oznamovacích povinností, ako napr. monitorovanie súladu podľa iných právnych predpisov týkajúcich sa odpadov.

Výsledky sa porovnajú: i) so správami jednotlivých krajín o kvalite; ii) so spätnou väzbou z prvého hodnotiaceho kroku a iii) s akýmikoľvek inými dostupnými dokumentmi (napr. dokumentácia z predchádzajúcich rokov týkajúca sa oznamovania údajov). Výsledky sa potom prediskutujú s členským štátom oznamujúcim údaje.

6.Pokrytie

Pokrytie údajov

Členské štáty musia zostavovať štatistiky o vzniku odpadov za všetky hospodárske odvetvia, ako aj za domácnosti. Musia zahŕňať odpad vzniknutý pri činnostiach zhodnocovania a zneškodňovania známy aj ako druhotný odpad. Štatistika musí takisto pokrývať odpad z malých podnikov (menej než 10 zamestnancov), hoci na základe článku 3 ods. 2 nariadenia by takéto malé podniky mali byť podľa možnosti z prieskumov vylúčené, pokiaľ sa významnou mierou nepodieľajú na vzniku odpadov. V prípade, že sa nevykonávajú prieskumy malých podnikov, údaje sa získavajú buď z administratívnych zdrojov, alebo na základe odhadov.

Štatistiky o spracovaní odpadov a o zariadeniach na nakladanie s odpadmi sa musia zostavovať v prípade všetkých prevádzkovateľov spracovateľských zariadení. Niektoré veľké podniky prevádzkujú vlastné zariadenia na spracovanie odpadov a musia takisto podávať príslušné správy.

Dve dôležité zistenia z validácie štatistiky za referenčný rok 2018:

·Niektoré členské štáty zatiaľ nie sú schopné informovať o kategórii spracovania „spätné zasypávanie“ a uvádzajú, že „chýba“. Niektoré používajú kategóriu spätného zasypávania na vykazovanie skládkovania, čím vytvárajú dojem menšej miery skládkovania a väčšej miery zhodnocovania. Tento problém sa zistil počas validácie. Komisia (Eurostat) dotknuté členské štáty vyzvala, aby stav napravili a poskytovali správne súbory údajov.

·V prípade kategórie odpadov „odpady zo zdravotnej a veterinárnej starostlivosti a biologické odpady“ rozlišovanie medzi nebezpečným odpadom a odpadom, ktorý nie je nebezpečný, závisí od vnútroštátnych právnych predpisov. Napríklad ľudské pozostatky alebo liečivá sa spracúvajú odlišne a tieto rozdiely nemožno správne odhadnúť, čím vznikajú pri tejto kategórii odpadov problémy z hľadiska porovnateľnosti medzi členskými štátmi.

Členenie podľa hospodárskych odvetví

Z výsledkov validácie vyplýva, že identifikácia hospodárskeho odvetvia, v ktorom vzniká odpad, sa považuje za dostatočne presnú. Prípady pochybného zaradenia nie sú časté. Vo všeobecnosti sa odhalia pri validácii, takže sa buď vysvetlia, alebo opravia. Výnimkou je vznik odpadu v podobe vyradených vozidiel. Domácnosti a malé podniky často neodhlasujú vyradené vozidlá z evidencie samy, ale vyradenie vozidiel z evidencie vykonáva opravovňa alebo predajca automobilov, čím sa tento úkon zaznamená v rámci inej kategórie ekonomickej činnosti (trieda NACE Rev. 2) než v prípade držiteľa vozidla. V prípade tohto problému dochádza len k veľmi pomalému zlepšovaniu, keďže väčšina členských štátov v prípade vyradených vozidiel vychádza z administratívnych údajov.

Kategórie odpadu

V nariadení sa stanovujú kategórie odpadu, ktoré sa majú nahlasovať Komisii (Eurostatu). Tieto kategórie vychádzajú z Európskej klasifikácie odpadov na účely štatistiky (EWC-Stat). V nariadení sa nestanovuje, že pri zbere údajov na vnútroštátnej úrovni sa má používať osobitná klasifikácia.

Väčšina členských štátov zbiera svoje údaje podľa európskeho katalógu odpadov, ktorý obsahuje 839 druhov odpadov. Nariadenie Komisie (EÚ) č. 849/2010 obsahuje prevodnú tabuľku medzi kódmi európskeho katalógu odpadov a klasifikáciou EWC-Stat. Rozšírené používanie týchto dvoch klasifikácií zabezpečuje vysokú porovnateľnosť – minimálne na úrovni agregátov, ktorá sa v nariadení vyžaduje. Podľa Komisie (Eurostatu) je celkový vplyv chýb v klasifikácii na presnosť údajov malý. Ak by mali chyby v klasifikácii významný vplyv, odhalili by sa už pri prvotnej validácii a ihneď by sa opravili. V roku 2014 došlo k jednej takejto chybe. V rokoch 2016 a 2018 sa už takéto chyby nezaznamenali.